C 214/178
BG
Официален вестник на Европейския съюз
16.6.2023 г.
Вторник, 17 януари 2023 r.
Изменение 12 Предложение за регламент Съображение 22 Текст, предложен от Комисията (22)
Изменение
С цел да се намалят забавянията при обработката на нотификациите за превоза на отпадъци и да се улесни обменът на информация между съответните органи, е необходимо издаването и обменът на информация и данни, свързани с отделни превози на отпадъци в рамките на Съюза, да се извършват по електронен път.
Необходимо е също така Комисията да бъде оправомо­ щена да определя процедурните и оперативните изисква­ ния за практическото прилагане на системите, осигуряващи това подаване и обмен на информация по електронен път (като взаимосвързаност, архитектура и сигурност).
Необходимо е също така да се предостави достатъчно време на компетентните органи в държавите членки и на икономическите оператори да се подготвят за преминаването от подход, основан на използването на хартиен носител, както е предвидено в Регламент (ЕО) No 1013/2006, към подход на електронен обмен на информация и документи.
Следователно това ново задължение следва да започне да се прилага 24 месеца след началната дата на прилагане на настоящия регламент.
(22)
С цел да се намалят забавянията при обработката на нотификациите за превоза на отпадъци и да се улесни обменът на информация между съответните органи и икономическите оператори, е наложително издава­ нето и обменът на информация и данни, свързани с отделни превози на отпадъци в рамките на Съюза, да се извършват по електронен път.
Централната система и националната система следва да бъдат взаимос­ вързани и напълно функциониращи.
За да се улесни намаляването на закъсненията, от съществено значение е тези системи да позволяват обмен на документи и да съдържат база данни с пълна възможност за търсене, съдържаща информация, свързана с превозите на отпадъци.
Необходимо е също така Комисията да бъде оправомощена да определя процедурните и оперативните изисквания за практиче­ ското прилагане на системите, осигуряващи това подаване и обмен на информация по електронен път (като взаимосвързаност, архитектура и сигурност).
Необходимо е също така да се предостави достатъчно време на компетентните органи в държавите членки и на иконо­ мическите оператори да се подготвят за преминаването от подход, основан на използването на хартиен носител, както е предвидено в Регламент (ЕО) No 1013/2006, към подход на електронен обмен на информация и документи.
Следователно това ново задължение следва да започне да се прилага 24 месеца след датата на влизане в сила на настоящия регламент, преди което на съответните органи следва да бъде предоставен достъп до централната система в нейната окончателна версия за целите на изпитването и обучението.
Изменение 13 Предложение за регламент Съображение 22 a (ново) Текст, предложен от Комисията
Изменение (22a) Компетентните органи следва да осигурят нали­
чието на алтернативни процедури като гаранции за електронната система.
В случай на временен срив в централната система или подобни заплахи за електронната система, данните следва да останат защитени и достъпни, а процедурите, свързани с превозите, следва да се извършват без ненужно забавяне.